**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. LIEPOS 30 D. SPRENDIMO nR. t2-179 „DĖL KLASIŲ SKAIČIAUS IR mokinių skaičiaus vidurkio SAVIVALDYBĖS bendrojo ugdymo mokyklose 2015–2016 mokslo metams NUSTATYMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – patikslinti savivaldybės bendrojo ugdymo klasių skaičių.

Tikslas – nustatyti bendrojo ugdymo klasių skaičių ir mokinių skaičiaus vidurkį pagal Mokinio krepšelio metodiką savivaldybės bendrojo ugdymo mokyklose 2015–2016 mokslo metams.

Uždavinys – pakeisti Klaipėdos miesto savivaldybės tarybos 2015 m. liepos 30 d. sprendimą Nr. T2-179 „Dėl klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymo“.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, kadangi Klaipėdos miesto savivaldybės tarybos 2015 m. liepos 30 d. sprendimu Nr. T2-179 „Dėl klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymo“nustatytas klasių skaičius, atsižvelgus į mokinių pasiskirstymą 2015 m. rugsėjo 1 d. duomenimis, pasikeitė:

* viena klase mažiau sukomplektuota Klaipėdos Maksimo Gorkio pagrindinėje mokykloje (7 kl.), Klaipėdos „Pajūrio“ pagrindinėje mokykloje (9 kl.), Klaipėdos „Aukuro“ gimnazijoje (III gimn. kl.), Klaipėdos Baltijos gimnazijoje (I gimn. kl.) ir Klaipėdos „Žemynos“ gimnazijoje (VI gimn. kl.);
* dviem klasėmis mažiau sukomplektuota Klaipėdos Ievos Simonaitytės mokykloje (9 ir 10 jaunimo kl.) ir Klaipėdos suaugusiųjų gimnazijoje (II gimn. kl. ir III gimn. kl. klausos sutrikimus turintiems asmenims);
* viena klase daugiau (1 kl.) ir viena klase mažiau (3-4 kl. jungtinė) sukomplektuota Klaipėdos „Medeinės“ mokykloje bei dviem klasėmis mažiau – Klaipėdos Litorinos mokykloje, kurioje pakeisti taip pat ir klasių jungimai.

Iš viso 2015–2016 mokslo metams savivaldybės bendrojo ugdymo mokykloms nustatytos 733 klasės, iš jų 688 bendrosios, 33 specialiosios, 12 suaugusiųjų (2014–2015 m. m. buvo 739 klasės, iš jų 693 bendrosios, 31 specialioji, 15 suaugusiųjų).

Šiuo sprendimo projektu patikslinamas mokinių skaičiaus vidurkis klasėse, vadovaujantis Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“ (Lietuvos Respublikos Vyriausybės 2015 m. rugpjūčio 5 d. nutarimo Nr. 790 redakcija).

**3. Kokių rezultatų laukiama.**

Šiuo sprendimo projektu bus patikslintas savivaldybės bendrojo ugdymo klasių skaičius ir mokinių skaičiaus vidurkis jose pagal Mokinio krepšelio metodiką 2015–2016 m. m.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu atsižvelgta į savivaldybės bendrojo ugdymo mokyklų pateiktus klasių komplektavimo 2015 m. rugsėjo 1 d. duomenis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiama pasekmė – nustatytas klasių skaičius atitiks realią 2015-2016 m. m. komplektavimo situaciją. Neigiamų pasekmių nenumatoma.

**PRIDEDAMA.**

1. Teisės aktų, nurodytų sprendimo projekto įžangoje, išrašai, 1 lapas.
2. Klaipėdos miesto savivaldybės tarybos 2015 m. liepos 30 d. sprendimo Nr. T2-179 „Dėl klasių skaičiaus ir mokinių skaičiaus vidurkio savivaldybės bendrojo ugdymo mokyklose 2015–2016 mokslo metams nustatymo“ lyginamasis variantas, 4 lapai.

Švietimo skyriaus vedėjo pavaduotoja,

pavaduojanti Švietimo skyriaus vedėją Virginija Kazakauskienė